ที่ มท ๐๘๑๖.๒/ว 1672	กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

๗ มิถุนายน ๒๕๖๕

เรื่อง จัดสรรเงินดอกผลกองทุนเพื่อโครงการอาหารกลางวันในโรงเรียนประถมศึกษา ตามแผนปฏิบัติการ 1 ประจำปีบัญชี ๒๕๖๕

เรียน ผู้ว่าราชการจังหวัด (ตามบัญชีแนบท้าย)

อ้างถึง หนังสือกรมส่งเสริมการปกครองท้องถิ่น ที่ มท ๐๘๑๖.๒/ว ๒๙๐๘ ลงวันที่ ๒ ธันวาคม ๒๕๖๔

สิ่งที่ส่งมาด้วย สำเนาหนังสือสำนักงานคณะกรรมการการศึกษาขั้นพื้นฐาน ที่ ศธ ๐๔๒๘๒/ว ๒๐๑	ลงวันที่ ๓๐ พฤษภาคม ๒๕๖๕ 1จำนวน ๑ ชุด

ตามที่ กรมส่งเสริมการปกครองท้องถิ่น ขอความร่วมมือจังหวัดแจ้งองค์กรปกครองส่วนท้องถิ่นประชาสัมพันธ์ให้โรงเรียนในสังกัดทราบหลักเกณฑ์และวิธีการพิจารณาจัดสรรงบประมาณโครงการตามแผนปฏิบัติการ ประจำปีบัญชี ๒๕๖๕ หากประสงค์จะขอรับการสนับสนุนงบประมาณ ให้จัดทำคำขอผ่านระบบ school lunch system ทาง http://202.29.172.254/ ภายในวันที่ ๓๐ ธันวาคม ๒๕๖๔ ความละเอียดแจ้งแล้ว นั้น

กรมส่งเสริมการปกครองท้องถิ่น ได้รับแจ้งจากสำนักงานคณะกรรมการการศึกษาขั้นพื้นฐาน เพื่อเป็นการสนับสนุนช่วยเหลือโรงเรียนในการแก้ปัญหานักเรียนที่มีภาวะทุพโภชนาการ และช่วยเหลือนักเรียนที่อยู่ในถิ่นทุรกันดาร ห่างไกลขาดแคลน ตามวัตถุประสงค์ของพระราชบัญญัติกองทุนเพื่อโครงการอาหารกลางวันในโรงเรียนประถมศึกษา พ.ศ. ๒๕๓๕ มาตรา ๔ และสามารถนำเงินดอกผลกองทุนเพื่อโครงการอาหารกลางวันในโรงเรียนประถมศึกษา ตามแผนปฏิบัติการ ประจำปีบัญชี ๒๕๖๕ ไปช่วยแบ่งเบาภาระความเดือดร้อนของผู้ปกครองที่ได้รับผลกระทบจากการแพร่ระบาดของโรคติดเชื้อไวรัสโคโรนา ๒๐๑๙ (COVID-19) ตลอดจนส่งเสริมการเรียนรู้ด้านการปฏิบัติ Active Learning และการฝึกทักษะอาชีพ สำหรับเด็กนักเรียนที่ไม่สามารถมาเรียนที่โรงเรียนได้ จึงจัดสรรเงินดอกผลกองทุนเพื่อโครงการอาหารกลางวันในโรงเรียนประถมศึกษาให้โรงเรียนดำเนินงานตามโครงการ หากโรงเรียนที่ยังไม่สามารถเปิดโรงเรียนได้ตามปกติ นักเรียนไม่สามารถมาเรียน
ที่โรงเรียนได้ ให้ดำเนินการตามแนวทางการดำเนินงานโครงการอาหารกลางวันในโรงเรียนและโครงการอาหารเสริม (นม) โรงเรียน ปีการศึกษา ๒๕๖๔ และในสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (COVID-19) ระลอกใหม่ ขอความร่วมมือจังหวัดแจ้งองค์กรปกครองส่วนท้องถิ่นที่มีโรงเรียนในสังกัดได้รับการจัดสรรงบประมาณดำเนินการ ดังนี้

๑. แต่งตั้งคณะกรรมการตรวจสอบ กำกับ ติดตาม การใช้งบประมาณของโรงเรียน
ให้เป็นไปด้วยความถูกต้อง เรียบร้อย และรายงานผลการดำเนินงานให้กรมส่งเสริมการปกครองท้องถิ่นทราบ อย่างน้อยปีละ ๒ ครั้ง ภายในวันที่ ๓๐ เมษายน ๒๕๖๖ และ ๓๑ ตุลาคม ๒๕๖๖ หรือภายใน ๑๕ วัน นับแต่วันที่สิ้นสุดโครงการ

/ ๒. แจ้งโรงเรียน ...

- ๒ -

๒. แจ้งโรงเรียนในสังกัดที่ได้รับการจัดสรรงบประมาณ ดำเนินการตามแนวทางดังกล่าวข้างต้น และรายงานผลการดำเนินงานตามระเบียบคณะกรรมการบริหารกองทุนเพื่อโครงการอาหารกลางวันในโรงเรียนประถมศึกษา ว่าด้วยการรับเงิน การจ่ายเงิน การเก็บรักษาเงิน การจัดหาผลประโยชน์ และการจัดทำบัญชีกองทุนเพื่อโครงการอาหารกลางวันในโรงเรียนประถมศึกษา พ.ศ. ๒๕๖๓ หมวด ๔ ข้อ ๓๐ ผ่านระบบ school lunch system ทั้งนี้ ให้โรงเรียนจัดส่งสำเนาบัญชีเงินฝากธนาคารพร้อมทั้งลงนามรับรองสำเนาถูกต้อง
ให้ครบถ้วน สมบูรณ์ ให้กรมส่งเสริมการปกครองท้องถิ่นและทางไปรษณีย์อิเล็กทรอนิกส์ 0816.2.dla@gmail.com ภายในวันที่ ๑๔ มิถุนายน ๒๕๖๕

รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานยุทธศาสตร์การพัฒนาการจัดการศึกษาท้องถิ่น

โทรศัพท์ ๐ ๒๒๔๑ ๙๐๐๐ ต่อ ๕๓๒๔

โทรสาร ๐ ๒๒๔๑ ๙๐๒๑-๓ ต่อ ๓๑๘

ไปรษณีย์อิเล็กทรอนิกส์ saraban@dla.go.th

k_toey

2022-06-07

นพพล เสมคำ

SPM